13 जोड़ों का सामूहिक विवाह आज
इंदौर| अग्रसेन महासभा द्वारा आयोजित दो दिनी सामूहिक विवाह सम्मेलन में रविवार शाम 6.30 बजे 13 जोड़े परिणय सूत्र में बंधेंगे। इसके पूर्व सुबह 9 बजे गणेश पूजा, हल्दी, चाक-भात, मामेरा एवं सामेला होगा। शाम 5 बजे इस्कॉन काॅलोनी उद्यान से चल समारोह निकलेगा। इसमें 13 घोड़ियों पर दूल्हे सवार होंगे वहीं पांच बग्घियों में सवार दुल्हनें शामिल होंगी। बायपास स्थित महासभा के नए भवन (मांगलिक भवन) में सभी के लिए अलग-अलग तोरण द्वार, लग्न वेदी, मंडप व अन्य व्यवस्था की गई हैं। नवयुगल घर, मोहल्ले, काॅलोनी एवं शहर को साफ रखने, शिक्षा को बढ़ावा देने और दहेज मुक्त विवाह को प्रोत्साहित करने का संकल्प भी लेंगे।
hin_Deva hin_Deva